Joseph-Siffred Duplessis

Joseph-Siffred DUPLESSISLia dua persona nomo ankaŭ aperas kiel Siffrède aŭ Siffrein (Lester C. Olsen, Benjamin Franklin's Vision of American Community, 2004, p. xiii). ( – ) estis franca pentristo konata pro la klareco kaj tuja efiko de siaj portretoj.

Frua vivo 
Li naskiĝis en Carpentras, proksime de Avignon, en familio kun artaj inklinoj kaj ricevis sian unuan instruadon de sia patro, kirurgo kaj talenta amatoro. Poste li studis kun Joseph Gabriel Imbert (1666–1749), kiu mem estis lernanto de Charles Le Brun. De 1744 ĝis 1747 aŭ poste li laboris en Romo, en la ateliero de Pierre Subleyras (1699–1749), kiu ankaŭ devenis el la sudo de Francio. En Italio, Duplessis fariĝis proksima amiko de Joseph Vernet, alia parolanto de la provenca lingvo el Okcitanio.

Kariero 
Duplessis revenis al Carpentras, pasigis mallongan tempon en Liono kaj alvenis ĉirkaŭ 1752 al Parizo, kie li estis akceptita en la Akademio Saint-Luc kaj ekspoziciis kelkajn portretojn – kiuj tiam fariĝis lia specialaĵo – en 1764. Ili tamen ne ricevis grandan atenton ĝis ekspozicio de dek pentraĵoj en la pentrosalono de Parizo en 1769. Tiu ekspozicio estis tre bone ricevita kaj speciale menciita de Denis Diderot. La Reĝa Akademio de Pentrado kaj Skulptado akceptis lin en la kategorio de portretisto, tiam konsiderata malpli prestiĝa. Li daŭre ekspoziciis ĉe la parizaj salonoj, montrante kaj finitaĵojn kaj skizojn, ĝis 1791, kaj unu fojon plu en 1801.

Lia portreto de la Marie-Antoinette en 1771 kaj lia nomumo kiel pentristo de la Reĝo certigis lian sukceson : plej multaj el liaj konserviĝintaj portretoj originas el la 1770-aj kaj 1780-aj jaroj. Li ricevis privilegian loĝadon en la Galerioj de la Luvro. Dum la franca revolucio de 1789 kaj la sekva terora periodo, li retiriĝis al sekura obskureco en Carpentras. Poste, ekde 1796, li servis kiel konservisto ĉe la nove fondita muzeo en Versajlo, tiutempe ĵus malplenigita de sia meblaro pro la revoluciaj vendoj. Lia nesentema memportreto el tiu periodo troviĝas en Versajlo, kie li ankaŭ mortis. La strato rue Joseph Duplessis en Magnac-sur-Touvre portas lian nomon.

Verkaro 
Lia portreto de Benjamin Franklin (ĉirkaŭ 1785), pli ol iu ajn alia, firmigis la bildon de Franklin por posteularoDuplessis ricevis multajn mendojn por duplikatoj: unu troviĝas en la Nacia Portretgalerio de Londono; alia en la Nord-Karolina Muzeo de Arto., ĉar ĝi estas reproduktita sur la cent-dolara bileto de Usono. Lia portreto de la financisto Jacques Necker videblis en la kastelo Coppet de Voltaire. Pluraj reduktitaj versioj estis faritaj, el kiuj unu troviĝas en la Luvro. Multaj el liaj portretoj ricevis pli vastan disvastiĝon kiel gravuraĵoj.

 Referencoj 

Kategorio:Francaj pentristoj